Mantinea
Vide etiam paginam discretivam: Antigonea (discretiva). Mantinea Res apud Vicidata repertae: Civitas: Graecia Locus: 37°37′0″N 22°23′0″E Zona horaria: UTC+2, UTC+3 Gestio Procuratio superior: Tripoli Municipality Tabula aut despectus Mantinea (-ae, f.; Graece Μαντίνεια) seu Antigonea (-ae, f.) fuit civitas Graeciae antiquae in Arcadia, iam Homero nota. A Mantineo Lycaonis regis filio condita urbs dicitur, non tamen diu servavit primum locum. Nam paulo post Antinoe serpentem ex oraculo secuta incolas alio transtulit. Ut qui Lacedaemoniorum vicini erant Mantinenses multis bellis interfuere tum adversus eos tum socii eorum. Tres pugnae apud Mantineam commissae ab historicis memorantur ː prima anno 418 a.C.n. in bello Peloponnesiaco, altera anno 362 a.C.n. qua periit dux Thebanus Epaminondas, tertia anno 207 a.C.n. qua strategus Achaeorum Philopoemen tyrannum Spartanorum vicit et occidit.